钦定古今图书集成/理学汇编/经籍典/第038卷 > 《抄书》杨循吉
## 钦定古今图书集成/理学汇编/经籍典/第038卷 > 《抄书》杨循吉

“沈疾已在躬，嗜书犹不废。每闻有奇籍，多方必图致。
手录畏辛勤，数纸还投弃。贸人供所好，恒辍衣食费。
往来绕案行，点画劳指示。成编亦艰难，把玩自珍贵。
家人怪何用，推却从散离，亦蒙朋友笑，既宦安用是。
自知身有病，不作长久计。偏好固莫捐，聊尔从吾意。
有子虽二人，未知谁可遗。我但要披阅，岂复思后世。”
逢愚聚亦散，贤必能添置。区区虑远心，何其错为地？
不如供目前，一卷有真味